Фантомска нит
Фантомска нит () је амерички историјски драма филм из 2017. године редитеља и сценаристе Пола Томаса Андерсона.  Продуценти филма су Пол Томас Андерсон, Меган Елисон, Џоен Селар и Даниел Лупи. Музику је компоновао Џони Гринвуд.

Глумачку екипу чине Данијел Деј-Луис, Лесли Манвил, Вики Крипс, Ричард Грејам и Камила Рутерфорд. Светска премијера филма је била одржана 25. децембра 2017. у Сједињеним Америчким Државама. Буџет филма је износио 35 000 000 долара, а зарада од филма је 47 300 000 долара.

Прослављени енглески глумац Данијел Деј-Луис најавио је да ће након филма Фантомска нит отићи у пензију.

Филм је добио двије номинације за Златни глобус, за најбољег главног глумца у играном филму (драма) (Деј-Луис) и за најбољу оригиналну музику.

Такође је добио четири номинација за БАФТА награду укључујући награде за најбољег глумца у главној улози (Деј-Луис) и најбољу глумицу у споредној улози (Лесли Манвил). 

23. јануара 2018. године филм је добио номинације за шест награда Оскар укључујући награде за најбољи филм, најбољег режисера (Пол Томас Андерсон), најбољег глумца у главној улози (Деј-Луис) и најбољу глумицу у споредној улози (Лесли Манвил).

Радња 

Смештени у педесетим годинама 20. века, у гламурозном послератном Лондону, реномирани кројач и модни креатор Рејнолдс Вудкок (Данијел Деј-Луис) и његова сестра Сирил Вудкок (Лесли Манвил) су у жижи високе моде и праве одела за краљевску породицу, филмске звезде и хаљине за имућне даме, са посебним и препознатљивим стилом „Вудкок модне куће“.

Многе жене пролазе кроз живот Рејнолдса Вудкока, пружајући овом нежењи друштво и инспирацију, све док не упозна младу девојку јаке воље, Алму (Вики Крипс), која убрзо постаје саставни део његовог живота, као муза и љубавница. Схватиће да је одједном, његов испланиран и контролисан живот који је био пажљиво скројен, сада уздрмала љубав.

У свом осмом остварењу Пол Томас Андерсон (Манголија, Биће крви, Мастер) слика портрет једног уметника на свом креативном путовању и жене која окреће његов свет.

Улоге 

|-
| Данијел Деј-Луис || Рејнолдс Вудкок
|-
| Лесли Манвил || Сирил Вудкок
|-
| Вики Крипс || Алма
|-
| Ричард Грејам || Џорџ Рајли
|-
| Камила Рутерфорд || Џоен
|}

Спољашње везе 
 

Филмови 2017.
Амерички филмови
Филмске драме
Филмови на енглеском језику
БАФТА победници (филмови)
Филмови студија Focus Features
Филмови Taramount Film-а
Филмови студија Universal Pictures
Филмови Пола Томаса Андерсона
Филмови који су освојили награду Оскар за најбољу костимографију